የጣና ዳርቻን ለማልማት የሚያስችል ፕሮጀክት ይፋ ተደረገ።
ባሕር ዳር፡ መጋቢት 10/2012 ዓ.ም (አብመድ) “ቁንዝላ የተቀናጀ ዘላቂ የልማት ፕሮግራም” የተሰኘው ፕሮጀክት በአካባቢው የሚገኙትን የጣና ዳርቻ የኅብረተሰብ ክፍሎችን ተጠቃሚ የሚያደርግ ሆኖ ይፋ ተደርጓል።የአማራ ክልል ርእሰ መስተዳድር ተመሥገን ጥሩነህን ጨምሮ የክልሉ ከፍተኛ የሥራ ኃላፊዎች በፕሮጀክቱ ትውውቅ ላይ ተገኝተዋል።ፕሮጀክቱን ይፋ ያደረጉት የአማራ ክልል ኢንዱስትሪና ኢንቨስትመንት ቢሮ ምክትል ኃላፊ ጌታሁን መኮንን (ዶክተር) እንደገለጹት በአማራ ክልል ያለውን እምቅ ሀብት በውጤታማነት ለመጠቀም የሚያስችሉ ስድስት የኢኮኖሚ ዞኖች ተለይተዋል።ከነዚህ መካከል አንዱ በሆነው የጣና ዳርቻ የቁንዝላ አካባቢን ለማልማት ፕሮጀክት ተነድፎ ወደ ሥራ ለመግባት ጥረት እየተደረገ መሆኑ ተገልጿል።የጣና ዳርቻን በመጠበቅና በማልማት የአካባቢውን ኅብረተሰብ የኑሮ ደረጃ ለማሻሻል አጋዥ እንደሚሆን ተስፋ ተደርጎበታል። ሰፊ የሥራ ዕድል ለመፍጠር ያግዛል የተባለው የቁንዝላ የተቀናጀ የዘላቂ ልማት ፕሮግራም የግሉ ዘርፍ ተሳታፊ እንዲሆን የሚያስችልም ነው።ዘጋቢ፡- ስማቸው እሸቴ